എറണാകുളം: ആലുവ ജില്ലാ ആശുപത്രിയില് പ്രസവമുറി നവീകരണ നിര്മാണോദ്ഘാടനം നടത്തി എറണാകുളം: സംസ്ഥാന സര്ക്കാരിന്റെ 100 ദിന കര്മ്മ പദ്ധതിയില് ഉള്പ്പെടുത്തി ആലുവ ജില്ലാ ആശുപത്രിയില് പ്രസവമുറി നവീകരണത്തിനായി 197 ലക്ഷം രൂപയുടെ നിര്മാണ പ്രവൃത്തികള്ക്ക് തുടക്കം കുറിച്ചു. ആരോഗ്യ വനിതാ ശിശു വികസന മന്ത്രി വീണാ ജോര്ജ് ഓണ്ലൈനിലൂടെ ഉദ്ഘാടനം നിര്വഹിച്ചു. ജില്ലാ പഞ്ചായത്ത് പ്രസിഡണ്ട് ഉല്ലാസ് തോമസ് അധ്യക്ഷത വഹിച്ചു. അന്വര് സാദത്ത് എം.എല്.എ. ശിലാഫലകം അനാഛാദനം ചെയ്തു. ആലുവ നഗരസഭ വൈസ് ചെയര്പേഴ്സണ് ജെബി മേത്തര് ഹിഷാം, ജില്ലാ പഞ്ചായത്ത് ആരോഗ്യം സ്ഥിരം സമിതി അധ്യക്ഷന് എം.ജെ.ജോമി, ജില്ലാ പഞ്ചായത്ത് അംഗങ്ങളായ ശാരദ മോഹനന്, ഷൈനി വര്ഗീസ്, വാര്ഡ് കൗണ്സിലര് പി.പി.ജെയിംസ് ആശുപത്രി വികസന സമിതി അംഗങ്ങളായ ഡൊമനിക് കാവുങ്കല്, നവകുമാരന്, പി.എ. താഹിര് എന്നിവര് പങ്കെടുത്തു.പ്രസവ സമയത്തും പ്രസവത്തിന് ശേഷവും സങ്കീര്ണ്ണതകള് ഉണ്ടാകുന്നതിനാല് സമയബന്ധിതമായി റഫറലുകള് ഉറപ്പ് വരുത്താനും ഗുണനിലവാരം മെച്ചപ്പെടുത്താനും വേണ്ടിയുള്ള ലക്ഷ്യ പദ്ധതിയില് പെടുത്തിയാണ് ലേബര് റൂം നവീകരണം. മാതൃ നവജാത ശിശു മരണനിരക്കും രോഗാവസ്ഥയും കുറയ്ക്കുക എന്ന ലക്ഷ്യത്തോടെയാണ് ലക്ഷ്യ പദ്ധതി നടപ്പാക്കുന്നത്.